**Vyhodnotenie medzirezortného pripomienkového konania**

Zákon,ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a ktorým sa menia a dopĺňajú niektoré zákony

|  |  |
| --- | --- |
| Spôsob pripomienkového konania |  |
| Počet vznesených pripomienok, z toho zásadných | 11 /2 |
| Počet vyhodnotených pripomienok | 11 |
|  |  |
| Počet akceptovaných pripomienok, z toho zásadných | 8 /2 |
| Počet čiastočne akceptovaných pripomienok, z toho zásadných | 0 /0 |
| Počet neakceptovaných pripomienok, z toho zásadných | 3 /0 |
|  |  |
| Rozporové konanie (s kým, kedy, s akým výsledkom) |  |
| Počet odstránených pripomienok |  |
| Počet neodstránených pripomienok |  |

Sumarizácia vznesených pripomienok podľa subjektov

|  |  |  |  |  |  |
| --- | --- | --- | --- | --- | --- |
| **Č.** | **Subjekt** | **Pripomienky do termínu** | **Pripomienky po termíne** | **Nemali pripomienky** | **Vôbec nezaslali** |
| 1. | Burza cenných papierov v Bratislave, a.s. | 1 (1o,0z) | 0 (0o,0z) |  |  |
| 2. | Ministerstvo hospodárstva Slovenskej republiky | 2 (2o,0z) | 0 (0o,0z) |  |  |
| 3. | Národná banka Slovenska | 8 (6o,2z) | 0 (0o,0z) |  |  |
| 4. | Úrad jadrového dozoru Slovenskej republiky | 0 (0o,0z) | 0 (0o,0z) | x |  |
| 5. | Úrad priemyselného vlastníctva Slovenskej republiky | 0 (0o,0z) | 0 (0o,0z) | x |  |
| 6. | Ministerstvo práce, sociálnych vecí a rodiny Slovenskej republiky | 0 (0o,0z) | 0 (0o,0z) | x |  |
| 7. | Ministerstvo životného prostredia Slovenskej republiky | 0 (0o,0z) | 0 (0o,0z) | x |  |
| 8. | Generálna prokuratúra Slovenskej republiky | 0 (0o,0z) | 0 (0o,0z) | x |  |
| 9. | Ministerstvo pôdohospodárstva a rozvoja vidieka Slovenskej republiky | 0 (0o,0z) | 0 (0o,0z) | x |  |
| 10. | Ministerstvo obrany Slovenskej republiky | 0 (0o,0z) | 0 (0o,0z) | x |  |
| 11. | Ministerstvo zdravotníctva Slovenskej republiky | 0 (0o,0z) | 0 (0o,0z) | x |  |
| 12. | Ministerstvo školstva, vedy, výskumu a športu Slovenskej republiky | 0 (0o,0z) | 0 (0o,0z) | x |  |
| 13. | Protimonopolný úrad Slovenskej republiky | 0 (0o,0z) | 0 (0o,0z) | x |  |
| 14. | Národný bezpečnostný úrad | 0 (0o,0z) | 0 (0o,0z) | x |  |
| 15. | Úrad pre normalizáciu, metrológiu a skúšobníctvo Slovenskej republiky | 0 (0o,0z) | 0 (0o,0z) | x |  |
| 16. | Úrad geodézie, kartografie a katastra Slovenskej republiky | 0 (0o,0z) | 0 (0o,0z) | x |  |
| 17. | Ministerstvo kultúry Slovenskej republiky | 0 (0o,0z) | 0 (0o,0z) | x |  |
| 18. | Ministerstvo dopravy a výstavby Slovenskej republiky | 0 (0o,0z) | 0 (0o,0z) | x |  |
| 19. | Štatistický úrad Slovenskej republiky | 0 (0o,0z) | 0 (0o,0z) | x |  |
| 20. | Asociácia zamestnávatelských zväzov a združení Slovenskej republiky | 0 (0o,0z) | 0 (0o,0z) | x |  |
| 21. | Ministerstvo investícií, regionálneho rozvoja a informatizácie Slovenskej republiky | 0 (0o,0z) | 0 (0o,0z) | x |  |
| 22. | Ministerstvo vnútra Slovenskej republiky | 0 (0o,0z) | 0 (0o,0z) | x |  |
| 23. | Odbor aproximácie práva sekcie vládnej legislatívy Úradu vlády SR | 0 (0o,0z) | 0 (0o,0z) | x |  |
| 24. | Ministerstvo zahraničných vecí a európskych záležitostí Slovenskej republiky | 0 (0o,0z) | 0 (0o,0z) | x |  |
| 25. | Ministerstvo spravodlivosti Slovenskej republiky | 0 (0o,0z) | 0 (0o,0z) |  | x |
| 26. | Ministerstvo financií Slovenskej republiky | 0 (0o,0z) | 0 (0o,0z) |  | x |
| 27. | Úrad vlády Slovenskej republiky | 0 (0o,0z) | 0 (0o,0z) |  | x |
| 28. | Úrad pre verejné obstarávanie | 0 (0o,0z) | 0 (0o,0z) |  | x |
| 29. | Správa štátnych hmotných rezerv Slovenskej republiky | 0 (0o,0z) | 0 (0o,0z) |  | x |
| 30. | Najvyšší kontrolný úrad Slovenskej republiky | 0 (0o,0z) | 0 (0o,0z) |  | x |
| 31. | Najvyšší súd Slovenskej republiky | 0 (0o,0z) | 0 (0o,0z) |  | x |
| 32. | Kancelária Ústavného súdu Slovenskej republiky | 0 (0o,0z) | 0 (0o,0z) |  | x |
| 33. | Slovenská poľnohospodárska a potravinárska komora | 0 (0o,0z) | 0 (0o,0z) |  | x |
| 34. | Združenie miest a obcí Slovenska | 0 (0o,0z) | 0 (0o,0z) |  | x |
| 35. | Splnomocnenec vlády Slovenskej republiky pre rómske komunity | 0 (0o,0z) | 0 (0o,0z) |  | x |
| 36. | Konfederácia odborových zväzov Slovenskej republiky | 0 (0o,0z) | 0 (0o,0z) |  | x |
| 37. | Republiková únia zamestnávateľov | 0 (0o,0z) | 0 (0o,0z) |  | x |
| 38. | Úrad pre dohľad nad zdravotnou starostlivosťou | 0 (0o,0z) | 0 (0o,0z) |  | x |
| 39. | Konferencia biskupov Slovenska | 0 (0o,0z) | 0 (0o,0z) |  | x |
| 40. | Asociácia priemyselných zväzov a dopravy | 0 (0o,0z) | 0 (0o,0z) |  | x |
| 41. | Klub 500 | 0 (0o,0z) | 0 (0o,0z) |  | x |
| 42. | Úrad vlády Slovenskej republiky - podpredseda vlády Slovenskej republiky | 0 (0o,0z) | 0 (0o,0z) |  | x |
| 43. | Žilinský samosprávny kraj | 0 (0o,0z) | 0 (0o,0z) |  | x |
| 44. | Košický samosprávny kraj | 0 (0o,0z) | 0 (0o,0z) |  | x |
| 45. | Banskobystrický samosprávny kraj | 0 (0o,0z) | 0 (0o,0z) |  | x |
| 46. | BRATISLAVSKÝ SAMOSPRÁVNY KRAJ | 0 (0o,0z) | 0 (0o,0z) |  | x |
| 47. | Trnavský samosprávny kraj | 0 (0o,0z) | 0 (0o,0z) |  | x |
| 48. | Prešovský samosprávny kraj | 0 (0o,0z) | 0 (0o,0z) |  | x |
| 49. | Nitriansky samosprávny kraj | 0 (0o,0z) | 0 (0o,0z) |  | x |
| 50. | Trenčiansky samosprávny kraj | 0 (0o,0z) | 0 (0o,0z) |  | x |
| 51. | Hlavné mesto Slovenskej republiky Bratislava | 0 (0o,0z) | 0 (0o,0z) |  | x |
| 52. | Únia miest Slovenska | 0 (0o,0z) | 0 (0o,0z) |  | x |
|  | Spolu | 11 (9o,2z) | 0 (0o,0z) |  |  |

Vyhodnotenie vecných pripomienok je uvedené v tabuľkovej časti.

|  |  |
| --- | --- |
| Vysvetlivky k použitým skratkám v tabuľke: | |
| O – obyčajná | A – akceptovaná |
| Z – zásadná | N – neakceptovaná |
|  | ČA – čiastočne akceptovaná |

|  |  |  |  |  |
| --- | --- | --- | --- | --- |
| **Subjekt** | **Pripomienka** | **Typ** | **Vyh.** | **Spôsob vyhodnotenia** |
| **BCPB** | **Celému materiálu** BCPB si dovoľuje vzniesť zásadnú pripomienku k navrhovanému zneniu zákona. BCPB navrhuje v súvislosti s novelou zákona č. 566/2001 Z.z. o cenných papieroch a investičných službách a o zmene a doplnení niektorých zákonov v znení neskorších predpisov (ďalej len „ZoCP“) aj širšie zmeny v legislatíve kapitálového trhu, týkajúce sa konkrétne zákona č. 429/2002 Z.z. o burze cenných papierov v znení neskorších predpisov (ďalej len „zákon o burze“). Pandémia ochorenia COVID-19, vojna na Ukrajine a s nimi spojená rastúca inflácia a energetická kríza vytvárajú silný nákladový tlak aj na podnikateľov pôsobiacich na kapitálovom trhu. Preto máme za to, že je vhodné odstrániť z legislatívy tie požiadavky na subjekty kapitálového trhu, ktoré možno vzhľadom na ich obsah a povahu považovať za gold plating. Nižšie navrhované paragrafové znenie obsahuje dve zásadné zmeny. Prvá zmena zavádza možnosť burzy obchodovať s cennými papiermi s nízkym rizikovým profilom, ktoré sa neobchodujú na regulovanom trhu alebo mnohostrannom obchodnom systéme organizovanom touto burzou. Dôvodom tejto zmeny je naplnenie požiadavky zákona č. 513/1991 Zb., Obchodný zákonník v znení neskorších predpisov, podľa ktorej je štatutárny orgán spoločnosti zodpovedný za hospodárenie spoločnosti vrátane efektívneho nakladania a zhodnocovania vlastného majetku spoločnosti. Druhá zmena a na ňu nadväzujúce vyvolané zmeny zákona o burze zrušuje inštitucionalizované zakotvenie kontroly burzových obchodov v podobe útvaru inšpekcie burzových obchodov a zavádza nový flexibilnejší systém určenia zamestnancov, ktorí sú zodpovední za výkon kontrolnej činnosti. Nový navrhovaný systém organizačného zabezpečenia kontroly/inšpekcie burzových obchodov je v súlade s požiadavkami európskej legislatívy (najmä delegované nariadenie 2017/584) a rovnako naďalej zabezpečuje vysokú úroveň informovanosti NBS ako orgánu dohľadu o výsledkoch inšpekčnej činnosti. No robí tak spôsobom, ktorý rešpektuje objem obchodov, rozsah a povahu slovenského kapitálového trhu a zabezpečuje konkurencieschopnosť BCPB voči iným burzám ako napr. BCPP, ktoré nemajú obdobne inštitucionalizovaný systém kontroly/inšpekcie burzových obchodov. Návrh legislatívneho znenia: Čl. II Zákon č. 429/2002 Z. z. o burze cenných papierov v znení zákona č. 594/2003 Z. z., zákona č. 43/2004 Z. z., zákona č. 635/2004 Z. z., zákona č. 747/2004 Z. z., zákona č. 336/2005 Z. z., zákona č. 209/2007 Z. z., zákona č. 8/2008 Z. z., zákona č. 297/2008 Z. z., zákona č. 552/2008 Z. z., zákona č. 487/2009 Z. z., zákona č. 520/2011 Z. z., zákona č. 547/2011 Z. z., zákona č. 352/2013 Z. z., zákona č. 206/2014 Z. z., zákona č. 388/2015 Z. z., zákona č. 91/2016 Z. z., zákona č. 125/2016 Z. z., zákona č. 292/2016 Z. z., zákona č. 237/2017 Z. z., zákona č. 177/2018 Z. z., zákona č. 373/2018 Z. z., zákona č. 340/2020 Z. z., zákona č. 209/2021 Z. z., zákona č. 310/2021 Z. z., a zákona č. 208/2022 Z. z. sa mení a dopĺňa takto: 1. V § 2 ods. 5 sa na konci pripájajú tieto vety: „Zákaz obchodovania s cennými papiermi sa nevzťahuje na obchodovanie s vysoko likvidnými finančnými nástrojmi s minimálnym trhovým a úverovým rizikom, ktoré sú nadobúdané na účely správy vlastného majetku burzy, ak tieto finančné nástroje nie sú obchodované na regulovanom trhu alebo mnohostrannom obchodnom systéme, ktoré organizuje burza. Burza nesmie vykonávať pokyny klientov voči vlastnému kapitálu alebo zapojiť sa do obchodovania párovaním voči vlastnému účtu na žiadnom z regulovaných trhov, ktoré organizuje.“. 2. V § 4 ods. 2 písm. d), § 4 ods. 3 písm. h) a § 4 ods. 4 písm. d) sa čiarka za slovami „dozornej rady“ nahrádza slovom „a“ a vypúšťajú sa slová „a za vedúceho útvaru inšpekcie burzových obchodov“. 3. V § 4 ods. 8 sa vypúšťajú slová „a za vedúceho útvaru inšpekcie burzových obchodov“. 4. V § 6 ods. 1 písm. b) sa čiarka za slovom „burzy“ nahrádza slovom „a“ a vypúšťajú sa slová „a za vedúceho útvaru inšpekcie burzových obchodov“. 5. V § 10 ods. 1 sa vypúšťa písmeno c). Doterajšie písmená d) až h) sa označujú ako písmená c) až g). 6. Nadpis § 13 znie „Kontrola burzových obchodov“. 7. V § 13 ods. 1 znie: „(1) Burza je povinná zabezpečiť kontrolu burzových obchodov podľa osobitného predpisu.19a“. Poznámka pod čiarou k odkazu 19a znie: „19a) Delegované nariadenie (EÚ) 2017/584 zo 14. júla 2016, ktorým sa dopĺňa smernica Európskeho parlamentu a Rady 2014/65/EÚ, pokiaľ ide o regulačné technické predpisy bližšie určujúce organizačné požiadavky na obchodné miesta (Ú. v. EÚ L 87, 31.3.2017).“. 8. V § 13 ods. 2 sa slová „Útvar inšpekcie burzových obchodov“ nahrádzajú slovami „Zamestnanec zodpovedný za výkon činností podľa ods. 1“ a slová „útvaru inšpekcie burzových obchodov“ sa nahrádzajú slovom „burzy“. 9. V § 13 od. 3 prvej vete sa slová „útvaru inšpekcie burzových obchodov“ nahrádzajú slovami „zamestnancom zodpovedným za výkon činností podľa ods. 1“ a v druhej vete sa slová „útvaru inšpekcie burzových obchodov“ nahrádzajú slovom „podľa odseku 1“. 10. Doterajšie odseky 4 a 5 sa vypúšťajú. Doterajšie odseky 6 až 11 sa označujú ako odseky 4 až 9. 11. V § 13 ods. 4 prvej vete sa slová „útvar inšpekcie burzových obchodov“ nahrádzajú slovami „zamestnanec zodpovedný za výkon činností podľa ods. 1“, v druhej vete sa slová „Útvar inšpekcie burzových obchodov“ nahrádzajú slovami „Zamestnanec zodpovedný za výkon činností podľa ods. 1“. 12. V § 13 ods. 5 sa slová „Útvar inšpekcie burzových obchodov“ nahrádzajú slovami „Zamestnanec zodpovedný za výkon činností podľa ods. 1“ a vypúšťajú sa slová „a vedúci útvaru inšpekcie burzových obchodov“. 13. V § 13 ods. 6 sa slová „útvar inšpekcie burzových obchodov“ nahrádzajú slovami „zamestnanec zodpovedný za výkon činností podľa ods. 1“. 14. V § 13 ods. 7 sa slová „Útvar inšpekcie burzových obchodov“ nahrádzajú slovami „Zamestnanec zodpovedný za výkon činností podľa ods. 1“. 15. V § 13 ods. 8 sa slová „útvaru inšpekcie burzových obchodov“ nahrádzajú slovami „Zamestnanec zodpovedný za výkon činností podľa ods. 1“. 16. V § 13 ods. 9 sa slová „útvaru inšpekcie burzových obchodov sa“ nahrádzajú slovami „zamestnanca zodpovedného za výkon činností podľa ods. 1 sa primerane“ a číslo „10“ sa nahrádza číslom „8“. 17. V § 14 ods. 1 sa čiarka za slovami „dozornej rady“ nahrádza slovom „a“ a vypúšťajú sa slová „a za vedúcim útvaru inšpekcie burzových obchodov“. 18. V § 14 ods. 2 sa druhá veta nahrádza vetou, ktorá znie: „Burza je povinná mať vo svojej organizačnej štruktúre zamestnanca alebo zamestnancov alebo organizačný útvar zodpovedajúcich za výkon činností podľa § 13 ods. 1.“. 19. V § 17 ods. 3 písmeno b) znie: „b) zamestnancom burzy zodpovedným za výkon činností podľa § 13 ods. 1.“. 20. V § 17 ods. 4 sa slová „útvaru inšpekcie burzových obchodov“ nahrádzajú slovami „zamestnancom burzy zodpovedným za výkon činností podľa § 13 ods. 1“, slová „útvar inšpekcie burzových obchodov“ sa nahrádzajú slovom „burzu“, a slová „ods. 7“ sa nahrádzajú slovami „ods. 5“. 21. V § 21 ods. 3 a § 21 ods. 4 sa slová „útvaru inšpekcie burzových obchodov“ nahrádzajú slovami „zamestnancom zodpovedným za výkon činností podľa § 13 ods. 1“. 22. V § 38 ods. 3 druhej vete sa slová „Útvar inšpekcie burzových obchodov“ nahrádzajú slovom „ Burza“. 23. V § 52 ods. 3 písm. e) sa slová „13 ods. 6“ nahrádzajú slovami „13 ods. 3“. 24. V § 59 ods. 2 sa slová „vedúceho útvar inšpekcie burzových obchodov“ nahrádzajú slovom „burzu“ a slová „podľa § 13 ods. 3“ sa nahrádzajú slovami „slúžiaceho na kontrolu obchodov“. 25. V § 60 ods. 3 prvej vete sa čiarka za slovami „generálnemu riaditeľovi“ nahrádza slovom „alebo“ a vypúšťajú sa slová „alebo vedúcemu útvaru inšpekcie burzových obchodov“. | O | A |  |
| **MHSR** | **Nad rámec návrhu** Odporúčame zvážiť možnosť registrovania práva požadovať nadobudnutie akcií obdobne, ako je to v prípade práva požadovať prevod akcií pri jednoduchej spoločnosti na akcie. Odôvodnenie: Zákon č. 513/1991 Zb. Obchodný zákonník v znení neskorších predpisov v § 220w umožňuje v prípade jednoduchej spoločnosti na akcie dojednať právo pridať sa k prevodu akcií, právo požadovať prevod akcií a právo požadovať nadobudnutie akcií. Právo pridať sa k prevodu akcií a právo požadovať prevod akcií môžu byť dohodnuté aj ako registrované, aj ako neregistrované. Registrácia práv sa vykonáva podľa ustanovení § 107j a nasl. zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov. Registrácia priznáva týmto právam vecno-právny charakter, pôsobia pri prevode akcií na základe zmluvy aj voči právnym nástupcom majiteľa akcií, s ktorými je spojená povinnosť zodpovedajúca týmto právam. Ak ich oprávnený nevykoná, zostávajú mu zachované aj voči právnemu nástupcovi majiteľa akcií, s ktorými je spojená povinnosť zodpovedajúca týmto právam. Na strane druhej, právo požadovať nadobudnutie akcií môže byť dojednané len ako neregistrované. Z tohto dôvodu za účelom zvýšenia právnej istoty a priznania tomuto právu obdobné vecno-právne účinky, ako majú práva registrované, navrhujeme zvážiť doplnenie možnosti registrovať aj právo požadovať nadobudnutie akcií. Uvedeným návrhom by sa zároveň splnila úloha C. 57. z uznesenia vlády SR č. 79/2022. | O | N | Uvedená pripomienka je nad rámec návrhu zákona. Uvedená problematika sa týka Obchodného zákonníka, ktorý je v gescii Ministerstva spravodlivosti SR ako aj uvedená úloha C.57. uznesenia vlády SR č. 79/2022. |
| **MHSR** | **Doložke vybraných vplyvov** V súlade s Jednotnou metodikou na posudzovanie vybraných vplyvov odporúčame Doložku vybraných vplyvov vyplniť vo všetkých povinných častiach (v časti 8. Preskúmanie účelnosti - uviesť termín, kedy by malo dôjsť k preskúmaniu účinnosti a účelnosti predkladaného materiálu a kritériá, na základe ktorých bude preskúmanie vykonané, v časti 12. Zdroje - uviesť zdroje údajov potrebných pri vypracovaní Doložky vybraných vplyvov a príslušných analýz a v časti 13. Stanovisko Komisie pre posudzovanie vybraných vplyvov z PPK - doplniť toto stanovisko spolu s číslom stanoviska, zároveň je potrebné vyznačiť aké stanovisko bolo Komisiou vydané). | O | A |  |
| **NBS** | **Čl. III k účinnosti čl. I bodov 1 a 15** Návrh zákona v čl. III ustanovuje vo vzťahu k čl. I bodom 1 a 15 ako účinnosť deň vyhlásenia v Zbierke zákonov SR, napriek skutočnosti, že čl. 18 ods. 2 nariadenia Európskeho parlamentu a Rady (EÚ) 2022/858 z 30. mája 2022 o pilotnom režime pre trhové infraštruktúry založené na technológii distribuovanej databázy transakcií a o zmene nariadení (EÚ) č. 600/2014 a (EÚ) č. 909/2014 a smernice 2014/65/EÚ (ďalej len „nariadenie“) ustanovuje ako najskorší možný dátum účinnosti (uplatňovania) navrhovaných ustanovení 23. marec 2023, nie však skorší dátum. V nadväznosti na potrebu zosúladiť navrhovanú účinnosť implementovaných ustanovení navrhujeme upraviť dátum účinnosti čl. I bodov 1 a 15 na 23. marec 2023. V prípade, ak nebude možné dodržať termín prijatia a účinnosti implementovaných ustanovení (23. marec 2023), čl. 18 ods. 2 nariadenia umožňuje využiť predĺženie tejto lehoty, najviac však o šesť mesiacov od 23. marca 2023 za predpokladu, že Slovenská republika oznámi Európskej komisii potrebu využiť toto predĺženie, a to do 23. marca 2023. Odôvodnenie: Ide o pripomienku, ktorou sa zosúlaďuje navrhovaná účinnosť implementovaných ustanovení (čl. I body 1 a 15 návrhu) s ustanovením čl. 18 ods. 2 nariadenia. | O | N | Vzhľadom na dĺžku legislatívneho procesu predpokladáme zverejnenie predmetného návrhu zákona v Zbierke zákonov SR po 23. marci 2023. |
| **NBS** | **Čl. I nad rámec návrhu (doplnenie nových novelizačných bodov)** V čl. I navrhujeme doplniť nové novelizačné body 4 a 5, ktoré znejú: „4. V § 71n ods. 11 prvej vete sa slová „vytvárania finančných nástrojov“ nahrádzajú slovami „správy produktov“. 5. V § 71n ods. 13 úvodnej vete sa za slovom „povinností“ vypúšťa čiarka a slová „ktoré sa týkajú vytvárania finančného nástroja“ sa nahrádzajú slovami „pri správe produktov“.“. Odôvodnenie: Ide o pripomienky, ktoré vyplynuli z aplikačnej praxe a z potreby zosúladenia znenia príslušných ustanovení zákona s ustanovením čl. 10 ods. 8 a 10 delegovanej smernice Komisie (EÚ) 2017/593 zo 7. apríla 2016, ktorou sa dopĺňa smernica Európskeho parlamentu a Rady 2014/65/EÚ, pokiaľ ide o ochranu finančných nástrojov a finančných prostriedkov patriacich klientom, povinnosti v oblasti riadenia produktov a pravidlá uplatniteľné na poskytovanie alebo prijímanie poplatkov, provízií alebo akýchkoľvek peňažných alebo nepeňažných benefitov, keďže platné a účinné znenie príslušných ustanovení je mätúce pre dotknuté subjekty, pretože ustanovená povinnosť sa má týkať všetkých povinností (činností) pri správe produktov (t. j. pri ich vytváraní a súčasne aj distribúcii, nielen pri vytváraní). | O | A |  |
| **NBS** | **Čl. I nad rámec návrhu (doplnenie nového novelizačného bodu)** V čl. I navrhujeme doplniť nový novelizačný bod 3, ktorý znie: „3. V § 13 ods. 1 sa na konci bodka nahrádza čiarkou a pripájajú sa tieto slová: „a to vrátane prípadov, ak sa stane majetkom emitenta alebo ak je v prípade zaknihovaného cenného papiera pripísaný na účet emitenta.“.“. Účinnosť tohto novelizačného bodu navrhujeme ustanoviť dňom vyhlásenia zákona v Zbierke zákonov SR. Odôvodnenie: Účelom návrhu úpravy platného a účinného znenia ustanovenia o vydaní cenného papiera (§ 13 ods. 1) je spresnenie reagujúce na súčasnú prax vydávania cenných papierov, ktorá sa realizuje s cieľom rýchlosti a jednoduchosti procesu vydávania cenných papierov. Navrhované spresnenie Národná banka Slovenska považuje za nevyhnutné pre dosiahnutie právnej istoty pri vydávaní cenných papierov v záujme vylúčenia interpretačných problémov a výkladových nejasností. | Z | A |  |
| **NBS** | **Čl. II nad rámec návrhu** V čl. II navrhujeme doplniť nový novelizačný bod 1, ktorý znie: „1. V § 8b ods. 2 písm. c) sa nad slovom „predpisu” odkaz „26)” a v § 38 ods. 5 druhej vete sa nad slovom „predpisu” odkaz „26a)” nahrádzajú odkazom „44f)”. Poznámka pod čiarou k odkazu 44f znie: „44f) § 68 ods. 4 písm. d) Obchodného zákonníka.”.”. Doterajší novelizačný bod je potrebné v nadväznosti na to označiť ako bod 2. Odôvodnenie: Pripomienkou sa navrhuje nahradiť vecne nesprávne odkazy vecne správnym odkazom. | O | A |  |
| **NBS** | **Čl. I, bod 13** V novelizačnom bode 13 je potrebné za slová „ods. 2 sa“ vložiť slová „pred doterajšie písmeno a)“. Odôvodnenie: Ide o legislatívno-technickú pripomienku. | O | N | Zvolenú legislatívnu techniku považujeme za vhodnejšiu. |
| **NBS** | **Čl. I, bod 5** V novelizačnom bode 5 je potrebné na konci za slovom „eur“ bodku nahradiť čiarkou. Odôvodnenie: Ide o legislatívno-technickú pripomienku. | O | A |  |
| **NBS** | **Čl. II** V novelizačnom bode je potrebné citované odkazy v súlade s bodom 39.1. prílohy č. 1 k Legislatívnym pravidlám vlády Slovenskej republiky uvádzať prostredníctvom horného indexu. Odôvodnenie: Ide o legislatívno-technickú pripomienku. | O | A |  |
| **NBS** | **Čl. I, bod 2** V znení novej vety v § 10 ods. 3 navrhujeme v písmene b) vypustiť čiarku a na konci pripojiť slovo „alebo“, súčasne navrhujeme znenie písmena c) nahradiť novým znením takto: „c) dlhopisy imobilizované u centrálneho depozitára alebo zahraničného centrálneho depozitára pri ich vydaní“ a vypustiť písmená d) a e). Odôvodnenie: Na účely efektívneho dohľadu je potrebné mať k dispozícii relevantné množstvo informácií, preto je nevyhnutné, aby bola výnimka z povinnosti vydávať dlhopisy v zaknihovanej podobe čo najužšia, a teda aby čo najmenej dlhopisov mohlo byť vydávaných v listinnej podobe. Zároveň požiadavka na riešenie úlohy C.24 z uznesenia vlády Slovenskej republiky č. 8 z 12. januára 2022 k Akčnému plánu boja proti legalizácii výnosov z trestnej činnosti, financovaniu terorizmu a financovaniu proliferácie zbraní hromadného ničenia s výhľadom do roku 2024, v rámci ktorej vyplýva Ministerstvu financií Slovenskej republiky v spolupráci s Ministerstvom vnútra Slovenskej republiky vykonať opatrenia na zníženie rizika v oblasti legalizácie výnosov z trestnej činnosti a financovania terorizmu pri emitovaní dlhopisov nevyžadujúcich predloženie prospektu takou právnickou osobou, ktorá nie je regulovaným subjektom alebo subjektom, ktorého akcie nie sú verejne obchodovateľné, by takýmto spôsobom (zúžením výnimky) bola splnená nad rámec požiadaviek z tohto Akčného plánu. Vzhľadom na existujúcu prax navrhujeme zároveň doplniť výnimku pre imobilizované dlhopisy centrálnymi depozitármi pri ich vydaní. | Z | A |  |